**หนังสือแสดงความตกลงในการนำตราสารหนี้ขึ้นทะเบียนกับสมาคมตลาดตราสารหนี้ไทย**

วันที่ …………………………..…………………………..

เรียน กรรมการผู้จัดการสมาคมตลาดตราสารหนี้ไทย

*ชื่อบริษัทภาษาไทย*

*ชื่อบริษัทภาษาอังกฤษ*

โดยหนังสือฉบับนี้ ข้าพเจ้า ......................................................................................................................................................

มีชื่อภาษาอังกฤษว่า .................................................................................................................................................................................

โดย ...................................................................................................................................................................กรรมการผู้มีอำนาจลงนาม

ซึ่งมีสำนักงานแห่งใหญ่ตั้งอยู่ที่....................................................................................................................................................................

เลขทะเบียนนิติบุคคล ................................................โทรศัพท์................................................ โทรสาร........................................................

ขอแสดงความจำนงในการขึ้นทะเบียนตราสารหนี้ต่อสมาคมตลาดตราสารหนี้ไทย (“**สมาคม**”) โดยตกลงผูกพันดังต่อไปนี้

**ข้อ 1** ในหนังสือฉบับนี้

**“เจ้าหน้าที่ปฏิบัติการ”** หมายความว่า บุคคลที่ข้าพเจ้าได้มอบอำนาจให้เป็นเจ้าหน้าที่ปฏิบัติการตามหนังสือแสดงความตกลง  
ในการนำส่งข้อมูลและแต่งตั้งผู้ปฏิบัติการ (REG1) ที่ข้าพเจ้ามอบไว้ให้แก่สมาคม

**“ตราสารหนี้”** หมายความว่า หุ้นกู้หรือตั๋วเงินที่ข้าพเจ้าได้รับอนุญาตให้ออกและเสนอขายตามกฎหมายว่าด้วยหลักทรัพย์และ  
ตลาดหลักทรัพย์แล้ว

**ข้อ 2** ข้าพเจ้าขอแจ้งความประสงค์ในการนำตราสารหนี้เป็นตราสารหนี้ขึ้นทะเบียนกับสมาคม โดยยินยอมปฏิบัติตามประกาศ ระเบียบ และ/หรือข้อกำหนดของสมาคมที่มีอยู่หรือจะมีขึ้นต่อไปในภายหน้าซึ่งสมาคมได้แจ้งให้ข้าพเจ้าได้ทราบล่วงหน้าตามสมควร  
ตลอดระยะเวลาที่เป็นตราสารหนี้ขึ้นทะเบียน

**ข้อ 3**  ข้าพเจ้ารับรู้และตกลงให้ถือว่าการนำส่งข้อมูลผ่านระบบ IPOS (Initial Public Offering System) นี้เป็นการนำส่งข้อมูลให้สมาคมด้วย โดยข้าพเจ้าขอรับรองว่าข้อมูลที่นำส่ง ไม่เป็นเท็จ ถูกต้องครบถ้วน ไม่ขาดข้อมูลที่ควรแจ้งในสาระสำคัญ เป็นปัจจุบันที่สุด และถูกต้องตรงกันกับเอกสารที่ได้ยื่นเพื่อการขออนุญาตออกและเสนอขายตราสารหนี้ต่อสำนักงาน ก.ล.ต. ฉบับที่มีผลใช้บังคับแล้ว และในกรณีที่มีการแก้ไขหรือปรับปรุงเพิ่มเติมข้อมูลที่ได้นำส่งมาแล้ว ข้าพเจ้าตกลงจะนำส่งข้อมูลที่มีการปรับปรุงข้อมูลนั้นเพื่อให้ข้อมูลถูกต้องและเป็นปัจจุบันที่สุดอยู่เสมอ

**ข้อ 4** ข้าพเจ้ารับรู้ว่าสมาคมมีบทบาทในการเป็นศูนย์กลางข้อมูลเกี่ยวกับตราสารหนี้ ข้าพเจ้าตกลงและยินยอมให้สมาคมยึดถือ   
ใช้ประโยชน์ เปิดเผย/เผยแพร่ ข้อมูลของข้าพเจ้า ข้อมูลตราสารหนี้ และข้อมูลที่เกี่ยวกับตราสารหนี้ (รวมเรียกว่า “**ใช้ข้อมูล**”) ซึ่งสมาคมได้รับจากแหล่งอ้างอิงได้และนำมาใช้ข้อมูลโดยสุจริต ไม่ว่าทั้งหมดหรือบางส่วน ต่อบุคคลใด ๆ และไม่ว่าการใช้ข้อมูลจะเป็นไปเพื่อวัตถุประสงค์ด้านการกำกับดูแล ด้านวิชาการ ด้านพาณิชย์ หรือด้านอื่นใด ซึ่งหากการใช้ข้อมูลทำให้เกิดความเสียหายต่อสมาคมเนื่องจากข้อมูลที่ข้าพเจ้านำส่งฝ่าฝืนข้อ 3 ข้าพเจ้าตกลงยินยอมชดใช้เพื่อความเสียหายที่เกิดขึ้น

**ข้อ 5** ข้าพเจ้าตกลงและยินยอมให้ความร่วมมือในการแจ้งการเปลี่ยนแปลงข้อมูลเกี่ยวกับตราสารหนี้ซึ่งขึ้นทะเบียนแล้วให้สมาคมทราบ ตามกฎ ระเบียบ ประกาศของสมาคม ซึ่งรวมถึงแต่ไม่จำกัดเพียง กรณีการเปลี่ยนแปลงข้อกำหนดสิทธิและสาระสำคัญของตราสารหนี้ การเปลี่ยนแปลงมูลค่าคงเหลือ หรืออันดับความน่าเชื่อถือของข้าพเจ้าหรือของตราสารหนี้ (หากมี) หรือเมื่อเกิดเหตุการณ์ใด ๆ อันอาจกระทบต่อความสามารถในการชำระหนี้ตามตราสารหนี้ เป็นต้น

|  |  |
| --- | --- |
| ลงชื่อ ......................................................….. | ลงชื่อ ......................................................….. |
| (................................................……) | (................................................……) |

ผู้ประสานงานยื่นคำขอ..............................................................................................................................................

โทรศัพท์...................................................................................e-mail .....................................................................

**หมายเหตุ หนังสือฉบับนี้ต้องลงนามโดยกรรมการผู้มีอำนาจกระทำการแทนนิติบุคคล และให้ประทับตรานิติบุคคล (ถ้ามี)**